Ազգային ժողովի Մարդու իրավունքների պաշտպանության և հանրային հարցերի մշտական հանձնաժողովի նախագահ Էլինար Վարդանյանն այն պատգամավորներից է, ում զարմացնում է, թե ինչու է կառավարությունը՝ ամրագրելով Ընտրական օրենսգրքով կուսակցությունների ցուցակներում սեռերի ներկայացվածության 30/70 հարաբերակցությունը, այնուամենայնիվ հետաձգում այդ նորմի կիրարկումը մինչև 2022 թվական: WomenNet-ի հետ զրույցում պատգամավորն ասաց, որ ինքն ի սկզբանե կողմնակից էր, որպեսզի Ընտրական օրենսգրքում սեռերի 30/70 համամասնությունն ամրագրվի և ուժի մեջ մտնի անմիջապես՝ 2017 թվականի խորհրդարանական ընտրություններից: